Държавен вестник, бр. 16, 2006 г., стр. 29

Б Р О Й  16
Д Ъ Р Ж А В Е Н   В Е С Т Н И К
С Т Р .  29
вото на правосъдието. След обявяване края
на изпита неизползваните листове се преда-
ват на комисията.
(11) Всеки кандидат изписва на предоставен
от конкурсната комисия фиш трите си имена,
единния граждански номер, входящия номер на
заявлението и датата на изпита и го запечатва в
малък непрозрачен плик. Писмената работа се
запечатва собственоръчно от кандидата в голям
плик, в който се поставя и запечатаният малък
плик, и се предава на председателя на комисия-
та. Кандидатът се подписва, че е предал писме-
ната си работа върху списък, предоставен му от
председателя, който също се подписва.
(12) Писменият изпит продължава три аст-
рономически часа.
Г л а в а  п е т а
ОЦЕНЯВАНЕ НА КАНДИДАТИТЕ
Чл. 10. (1) Конкурсната комисия без предва-
рително определен ред разпечатва големите
пликове и изписва еднакъв номер на малкия
плик и на писмената работа. Председателят на
конкурсната комисия изготвя протокол, в кой-
то се отбелязват датата, часът на разпечатване-
то на големите пликове, броят на писмените
работи и броят на малките пликове. Малките
пликове се съхраняват от председателя на ко-
мисията в подходящо помещение в Министер-
ството на правосъдието.
(2) Конкурсната комисия оценява писмения
изпит с оценки: слаб, среден, добър, много до-
бър и отличен.
(3) Писмените работи се оценяват от всички
членове на комисията и се подписват от тях.
След приключване на оценяването конкурсна-
та комисия в пълен състав проверява целостта
на малките пликове, разпечатва ги и идентифи-
цира писмените работи. Оценките от писмения
изпит се нанасят в протокол, който се подписва
от всички членове на комисията, датира се и се
предава на председателя.
(4) Резултатите от писмения изпит се обявя-
ват на видно място в сградата на Министерст-
вото на правосъдието.
Чл. 11. (1) До устен изпит се допускат канди-
датите, издържали писмения изпит с оценка не
по-малко от добър (4.00) .
(2) Устният изпит се провежда не по-рано от
20 дни след обявяване на резултатите от писме-
ния изпит.
Чл. 12. (1) Конкурсната комисия съставя
списък на допуснатите до устен изпит и график
за явяването им по входящите номера. Списъ-
кът и графикът се обявяват пет дни преди нача-
лото на устния изпит на видно място в сградата
на Министерството на правосъдието и на ин-
тернет страниците на Министерството на пра-
восъдието и на Съвета на Камарата на частни-
те съдебни изпълнители.
(2) Устният изпит се провежда от конкурс-
ната комисия в присъствието на следващите по
графика пет кандидати.
(3) Конкурсната комисия оценява знанията
на кандидатите с оценки: слаб, среден, добър,
много добър и отличен. Оценката на кандида-
тите от устния изпит представлява средноарит-
метично число от сбора на оценките на всички
членове на конкурсната комисия.
(4) Оценката от устния изпит се определя с
решение на комисията, обявява се незабавно на
кандидата и останалите присъстващи в изпит-
ната зала и се вписва от председателя в прото-
кол, който се подписва от всички членове на
конкурсната комисия.
(5) В класирането за местата за частни съ-
дебни изпълнители участват кандидатите, по-
лучили оценки най-малко добър (4.00) на пис-
мения изпит и най-малко среден (3.00) на уст-
ния изпит. Подреждането на кандидатите се
извършва по общия бал от двете оценки.
(6) При равен резултат на оценките на двама
или повече кандидати за едно място предимст-
во в класирането има този с по-голям юриди-
чески стаж.
Чл. 13. (1) За резултата от класирането се
изготвя протокол в два еднообразни екземпля-
ра, който се подписва от всички членове на
комисията, обявява се на видно място в сграда-
та на Министерството на правосъдието и се
публикува на официалната му страница в ин-
тернет. Единият екземпляр от протокола се
изпраща от председателя на конкурсната коми-
сия на министъра на правосъдието в 3-дневен
срок от приключването на конкурсния изпит.
Другият екземпляр се предава за съхранение в
деловодството.
(2) Министърът на правосъдието в едноме-
сечен срок от получаване на резултатите изда-
ва заповед за възлагане на правомощия по из-
пълнението. Заповедта се обявява на определе-
ното за това място в сградата на Министерство-
то на правосъдието, публикува се в официална-
та му страница в интернет и се съобщава на
класираните кандидати по реда на Граждан-
ския процесуален кодекс.
Заключителна разпоредба
Параграф единствен. Тази наредба се изда-
ва на основание чл. 10, ал. 1 от Закона за част-
ните съдебни изпълнители.
Министър: Г. Петканов
12199
НАРЕДБА № 2
от 6 февруари 2006 г.
за задължителното застраховане на частните
съдебни изпълнители
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат общите усло-
вия, минималната застрахователна сума, редът и
срокът за извършване на задължителното заст-
раховане на частните съдебни изпълнители.